Ken Tate I raet,
Hemi wan drim kam tru blong Hed Masta, ol staff mo pikinini blong Magamone Praemeri Skul afta we Build Aid Company blong Ostrelia mo Philip kingreferrences blong Niu Silan I givhan long skul blong olgeta, Magamone Praemeri skul long noten pat blong aelan blong Ambrym long manis we I pas.
Tufala kampani ia I kam tugeta blong sponsarem ol samting olsem , timba , cement ,aean rufing, windo frem, ol jea, tebol, riding buk , komputa,wan trak blong sapotem skul mo oli manej blong bildim niufala klasrum blong yia 7 kasem yia 10 , domatri blong ol pikinini , daening hol , intanet skul , laebri mo lukluk I stap se oli stap tingting tu blong bildimap wan niufala klinik blong skul.
Magamone Primary skul hemi bin risivim ol material ia finis be wok I no save ko hed yet from oli stap wet blong risivim tu aid woka blong tufala kampany ia blong kasem skul long end blong manis ia blong wok I save ko hed long nexis manis ,Maj.
Tufala kampani ia I soem sapot blong tufala I ko long skul ia from sins we Magamone primary skul hemi stat I no kat eni developmen mo skul hemi no stebol gud blong ol program I save kohed. Skul I no save stat gud tu from we I nokat ol pemanen haos we I save akomodetem ol pikinini long hem we I mekem se hedmasta blong skul I mas kolukolgeta blong askem sapot.
“Risen ia nao I mekem se mi olsem hedmasta blong Magamone Primary Skul, mi askem help blong olgeta from naoia namba blong ol pikinini I stap kam antap be I nokat ol gudfala fasiliti blong helpem ol pikinini ia wetem,” hedmasta Willie Bong I talem.
“Mi wandem talem tok thank yu blong mi I ko long Build Aid Company blong Ostrelia mo Philip Kingreferrences blong New Zealand from tru long glad hat blong olgeta I mekem skul I save kam antap mo kominiti blong Magamone hemi save lukem se I kat yia seven i ko kasem yia ten long skul ia,” Bong I talem.
Hedmasta Bong hemi kohed blong talem se skul hemi bin ko tru long ol had taem longtaem finis I kam mo olgeta I no putum tingting blong olgeta I ko daon,be oli kohed nomo kasem yia ia taem we big man hemi ansarem preia blong olgeta tru long Build Aid Company blong Ostrelia mo Philip Kingreferences blong New Zealand .
Magamone Praemeri Skul hemi wan Anglofon skul we I kat ova long tri handred pikinini I stap long hem.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn